Basha ba le bantsi ba ile ba dirisa melaometheo eno ya Baebele mme matswela ya nna a a molemo. Ka sekai, Catrina, o ne a newa mmè mongwe gore a mo ikgodisetse fa a ne a sa ntse a le mmotlana. A re: “Ke ne ke tle ke galefe thata ka ntlha ya gore ke ne ke sa tlhaloganye gore ke eng fa mmè yo o ntsetseng a ne a nnaya mmè yo mongwe gore a nkgodise. Ka jalo ke ne ke tlhola ke ntshetsa bogale jwa me mo go mmè yono yo o neng a nkgodisa. Ka boeleele, ke ne ke ithaya ke re fa ke mo utlwisa botlhoko, ka tsela nngwe ke ne ke ipusolosetsa mo go mmè yo o ntsetseng. Ka jalo ke ne ka dira sengwe le sengwe—ke mo roga, ka tiba fa fatshe ka dinao, ke ingadisa. Ke ne ke rata thata go itaanya mejako. Gape ke ne ke tle ke mo reye ke re, ‘Ke go tlhoile!’—gono gotlhe e le ka gonne ke ne ke galefile thata. Fa ke lebelela kwa morago, ga ke dumele gore ke ne ka dira dilo tseno.”